Diari Oficial de la Generalitat Valenciana


Sumari del DOGV 8178, del 27-11-2017 (2017/10441)

RESOLUCIÓ de 20 de novembre de 2017, del president de l'Agència Valenciana del Turisme, de denegació d'ajudes dirigides a les entitats locals de la Comunitat Valenciana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8178

Data del DOGV
:   27-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10993


Data del document
:   20-11-2017

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública
    * administració local

RESOLUCIÓ de 20 de novembre de 2017, del president de l'Agència Valenciana del Turisme, de denegació d'ajudes dirigides a les entitats locals de la Comunitat Valenciana. [2017/10273]  
Antecedents de fet  
  
Primer. Per Resolució de 25 d'abril de 2017, del president de l'Agència Valenciana del Turisme, es convoquen les ajudes a les entitats locals per a l'any 2017 de l'Agència Valenciana del Turisme, dirigides a la millora i la competitivitat dels recursos i les destinacions turístiques de la Comunitat Valenciana, publicada en el Diari Oficial de la Generalitat Valenciana, número 8032, del dia 4 de maig de 2017, per als projectes que s'emmarquen en els programes que es detallen en l'annex I de la resolució esmentada, que són els següents:  
Programa 1: Inversió en adequació i millora dels serveis i recursos turístics, amb una consignació d'1.876.000 euros. Capítol VII.  
  
Programa 2: Competitivitat de les destinacions turístiques, amb una consignació d'1.700.000 euros. Capítol IV.  
Subprograma 2.1: Implantació i certificació de sistemes de qualitat en recursos i serveis turístics.  
Subprograma 2.2: Impuls de la imatge de les destinacions turístiques de la Comunitat Valenciana.  
Subprograma 2.3: Suport a la prestació de serveis turístics.  
  
Segon. Amb dates diferents, van tindre entrada a l'Agència Valenciana del Turisme diverses sol·licituds d'ajuda, acollides als programes esmentats, que han donat lloc a la instrucció dels expedients relacionats en el document annex, adjunt a aquesta resolució.  
  
  
Tercer. D'acord amb el que s'estableix en l'article 8.2 de la resolució de convocatòria, es va reunir la comissió d'avaluació d'ajudes, en sessió de data 21 de setembre de 2017, i va adoptar, entre altres, els acords següents:  
1r. Informar desfavorablement les sol·licituds que s'esmenten en el document annex III, «Sol·licituds desfavorables», a l'efecte de concessió d'ajuda per algun dels motius següents:  
- Per no correspondre el projecte amb l'objecte o les actuacions subvencionables establides en la convocatòria d'ajudes.  
- Per ser el cost subvencionable inferior a l'establit en la convocatòria d'ajudes.  
- Per no haver aconseguit la sol·licitud la puntuació mínima exigida en la resolució de convocatòria d'ajudes.  
2n. Traslladar els acords anteriors a la directora de l'Agència Valenciana del Turisme, perquè, tot complint l'article 8.5 de la Resolució de 25 d'abril de 2017, per la qual es convoquen aquestes ajudes, emeta la proposta de resolució corresponent.  
  
Quart. Amb data 26 de setembre de 2017, la directora de l'Agència Valenciana del Turisme va dictar proposta de resolució de denegació d'ajudes a les sol·licituds a què es refereix l'antecedent tercer. L'esmentada proposta va ser notificada per mitjà de publicació en el Diari Oficial de la Generalitat Valenciana, del dia 6 d'octubre de 2017, en què es posa de manifest l'expedient als interessats i es concedeix un termini de 10 dies per a la presentació d'al·legacions.  
  
Cinqué. Finalitzat el termini establit en la referida proposta de resolució, alguns interessats han presentat al·legacions. No és objecte de la present resolució els expedients corresponents a aquests, es limiten els efectes d'aquesta a aquells expedients els sol·licitants dels quals no han presentat al·legacions.  
  
  
Fonaments de dret  
  
Primer. La Resolució de 25 d'abril de 2017, del president de l'Agència Valenciana del Turisme, per la qual es convoquen les ajudes a entitats locals per a l'any 2017 de l'Agència Valenciana del Turisme, dirigides a la millora i la competitivitat dels recursos i destinacions turístiques de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes destinades al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOCV 7464, 12.02.2015); el que es disposa en la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i la resta de normativa aplicable.  
  
Segon. La competència per a dictar aquesta resolució la té el president de l'Agència Valenciana del Turisme, d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
Tercer. La Llei 39/2015, d'1 d'octubre, del procediment administratiu comú de les administracions públiques estableix:  
- En l'article 36.3, que els actes administratius de la mateixa naturalesa, com ara nomenaments, concessions o llicències, poden refondre's en un únic acte, acordat per l'òrgan competent, que ha d'especificar les persones o altres circumstàncies que individualitzen els efectes de l'acte per a cada interessat.  
- En l'article 45.1.b, que en tot cas els actes administratius han de ser objecte de publicació, i aquesta té els efectes de la notificació, quan es tracte d'actes que integren un procediment selectiu o de concurrència competitiva de qualsevol tipus.  
Vistos els antecedents de fet i fonaments de dret anteriors, resolc:  
  
I. Denegar la subvenció als sol·licitants de les ajudes que es detallen en el document annex d'aquesta resolució, amb indicació del motiu de denegació, els quals corresponen als programes i subprogrames detallats en l'antecedent primer, segons la Resolució de 25 d'abril de 2017 per la qual es regeix aquesta convocatòria.  
  
II. Publicar aquesta resolució en el Diari Oficial de la Generalitat Valenciana, amb efectes de notificació.  
Contra aquesta resolució, que posa fi a la via administrativa, es pot interposar un recurs contenciós administratiu davant dels jutjats contenciosos administratius, en el termini de dos mesos, que es comptaran des de l'endemà de la notificació d'aquesta i, potestativament, es podrà interposar un recurs de reposició davant de l'òrgan que ha dictat l'acte, en el termini d'un mes, que es comptarà des de l'endemà de la notificació d'aquesta. Tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 20 de novembre de 2017.- El president de l'Agència Valenciana del Turisme: Francesc Colomer Sánchez.